I løpet av et halvt døgn i Sør-Korea har Norge sikret seg tre gull, to sølv og en bronse.

Aksel Lund Svindal og Kjetil Jansrud startet dagens norske medaljerush med gull og sølv i utfor.

Johannes Thingnes Bø på liggende under dagens 20 kilometer. Foto: FRANCOIS-XAVIER MARIT / AFP

Deretter fulgte med Ragnhild Mowinckel opp med sølv i storslalåm, Norges første kvinnelige alpinmedalje i OL siden 1936.

Før halve Norge hadde spist frokost tok Ragnhild Haga (gull) og Marit Bjørgen (bronse) på 10 kilometer fri.

Til slutt gikk Johannes Thingnes Bø inn til gull på skiskytternes 20-kilometer.

Hallgeir Brenden vant 18 kilometeren under OL i Oslo i 1952, og var med på å gjøre dagen til Norges beste i OL gjennom tidene. Foto: NTB scanpix

Slo 1952-rekord

Den forrige OL-rekorden ble satt under OL i Oslo 18. februar 1952 da Norge tok tre gull og to bronse.

Gullene var det langrennsløper Hallgeir Brenden (18 km), kombinertløper Simon Slåttvik og Hjalmar Johan «Hjallis» Andersen (1500 meter skøyter) som sto for.

Sverre Stenersen og Roald Aas tok bronse i henholdsvis kombinert og 1500 meter skøyter.

Fem glade medaljevinnere på en dag under OL på Lillehammer. Bak: Harald Chr. Strand Nilsen, Lasse Kjus, Kjetil André Aamodt. Foran: Lasse Ottesen; Espen Bredesen. Foto: Jan Greve / Scanpix

To gull, to sølv og en bronse

Før Bø sikret seg Norges tredje gull var dagen en tangering av den beste medaljedagen under Lillehammer-OL i 1994.

Fredag 25. februar 1994 tok Lasse Kjus, Kjetil André Aamodt og Harald Chr. Strand Nilsen trippelseier i den alpine kombinasjonen på Hafjell.

Samme dag hoppet Espen Bredesen og Lasse Ottesen til norsk dobbelseier i liten bakke.